Diari Oficial de la Generalitat Valenciana


Sumari del DOGV 6061, del 21-07-2009 (2009/8541)

RESOLUCIÓ de 10 juliol de 2009, de la Direcció General d'Universitat i Estudis Superiors, per la qual es concedixen els Premis al Rendiment Acadèmic als que hagen conclòs estudis universitaris durant el curs acadèmic 2007-2008.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6061

Data del DOGV
:   21-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8541


Data del document
:   10-07-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * premi cultural
    * estudiant
    * alumne
    * distinció honorífica
    * universitat

RESOLUCIÓ de 10 juliol de 2009, de la Direcció General d'Universitat i Estudis Superiors, per la qual es concedixen els Premis al Rendiment Acadèmic als que hagen conclòs estudis universitaris durant el curs acadèmic 2007-2008. [2009/8541]
Per Orde de 21 de novembre de 2008, de la Conselleria d'Educació (DOCV núm. 5910, de 10.12.2008) es van convocar els Premis al Rendiment Acadèmic destinats als qui hagen conclòs estudis d'educació universitària durant el curs acadèmic 2007-2008 en les universitats valencianes.
En data 15 de maig de 2009, la Comissió d'Avaluació prevista en la mencionada Orde de 21 de novembre de 2008 va emetre un informe favorable a l'avaluació de les sol·licituds presentades realitzada per l'Àrea d'Ordenació Acadèmica Superior, com a òrgan instructor del procediment, i va encomanar al dit òrgan elevar la proposta de concessió dels Premis al Rendiment Acadèmic i els certificats acreditatius d'excel·lència acadèmica al director general d'Universitat i Estudis Superiors, proposta que el mencionat òrgan instructor va elevar amb data 21 de maig de 2009.
El director general, a la vista de la proposta de l'òrgan instructor va acordar, mitjançant Resolució de 5 de maig de 2008, publicar en la pagina web de la Conselleria d'Educació la llista provisional d'alumnes proposats per a la concessió dels Premis, a fi que els interessats presentaren, dins d'un termini de deu dies, si és el cas, les al·legacions pertinents
Una vegada examinades les al·legacions presentades, per delegació del conseller d'Educació establida en la disposició final primera de l'Orde de 21 de novembre de 2008, resolc:
Primer
1. Concedir, als beneficiaris que consten en l'annex I, els Premis al Rendiment Acadèmic corresponents al curs acadèmic 2007-2008, dotats amb 3.100 euros cada premi, a càrrec de la línia de subvenció T2154000 del programa 422.60 "Universitat i Formació Superior" de l'exercici pressupostari corresponent a l'any 2009, per un import global de 77.500 €.
2. La percepció dels premis és incompatible amb qualsevol altra ajuda pública o privada que tinga la mateixa finalitat.
Segon
Concedir als alumnes que es figuren en l'annex II certificat acreditatiu de la seua excel·lència acadèmica d'acord amb el que disposa la base 9.2 de l'Orde de convocatòria.
Tercer
No admetre a tràmit les sol·licituds dels alumnes que figuren en l'annex III, pels motius que s'hi indiquen.
Quart
S'entendrà com a no concedides totes les sol·licituds presentades i que no figuren en els annexos anteriors.
Quint
La present resolució entrarà en vigor l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicat.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicat.
València, 10 de juliol de 2009.- El director general d'Universitat i Estudis Superiors: Jesús Marí Farinós.